Ritratt meħud mill-filmat .td_uid_2_60408a55b5df6_rand.td-a-rec-img{text-align:left}.td_uid_2_60408a55b5df6_rand.td-a-rec-img img{margin:0 auto 0 0} L-Assoċċjazzjoni tal-Istabbilimenti tal-Ikel (ACE) qalet li s-sagrifiċċji li qegħdin isiru minn ħafna qegħdin jitkissru minħabba l-ftit li qegħdin jorganizzaw u jattendu attivitajiet tal-massa mingħajr liċenzji. L-ACE semmiet ukoll lil dawk li qegħdin jorganizzaw festini fid-djar tagħhom u qalet li qegħdin jipperikolaw is-sagrifiċċji u l-isforzi kollha li qed jagħmlu mill-maġġoranza tal-Maltin. L-assoċċjazzjoni appellat lill-Awtoritajiet biex ikunu iktar pro-attivi fl-infurzar tagħhom biex ikun assigurat li attivitajiet tal-massa bħalma kien hemm fi tmiem il-ġimgħa li għaddiet ma jerġgħux isiru. Żiedu li dawn l-attivitajiet illegali qegħdin ikissru l-ekonomija u s-saħħa tal-bqija tal-popolazzjoni Maltija. Newsbook.com. mt irċieva filmat ta' festin li allegatament sar fis-26 ta' Frar. Dawk li attendew dan il-festin ma osservawx il-miżuri ta' distanza kif ukoll miżuri oħra immirati biex titnaqqas l-imxija tal-Covid-19. Filmat: Party illegali f'nofs pandemija jqajjem furur Il-filmat ittella' fuq instagram u wara 24 siegħa dan jitneħħa u ma ma jibqax aċċessibbli fuq il-profil tal-individwu. Il-filmat jidher li ttieħed waqt festin fil-White Rocks f'Pembroke. L-assoċċjazzjoni kompliet li s-sidien u l-ħaddiema fl-istabbiliementi tal-ikel qegħdin jagħmlu sagrifiċċji kbar biex jibqgħu għaddejjin matul il-pandemija. Komplew li s-sidien tal-bars u l-klabbs qegħdin isofru iktar minħabba li dawn ilhom magħluqin għal diversi xhur. "Inġust" li n-nies jintalbu jkunu d-dar sad-9pm – ACE Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60408a55b6087_rand.td-a-rec-img{text-align:left}.td_uid_3_60408a55b6087_rand.td-a-rec-img img{margin:0 auto 0 0}